N á v r h

                                                          Z á k o n

                                           z .....................................2002,

ktorým sa mení a dopĺňa zákon č. 40/1964 Zb. Občiansky zákonník 
v znení neskorších predpisov

Národná rada Slovenskej republiky sa uzniesla na tomto zákone:

                                                             Čl. I

     Zákon č. 40/1964 Zb. Občiansky zákonník v znení zákona č. 58/1969 Zb., zákona 
č. 131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., 
zákona č. 105/1990 Zb., zákona č.  116/1990 Zb., zákona č. 87/1991 Zb., zákona 
č. 509/1991 Zb., zákona č. 264/1992 Zb., zákona Národnej rady Slovenskej republiky
č. 278/1993 Z.z., zákona Národnej rady Slovenskej republiky č. 249/1994 Z.z., zákona
č. 153/1997 Z.z., zákona č. 211/1997 Z.z., zákona č. 252/1999 Z.z., zákona č. 218/2000 Z.z.
a   zákona č. 261/2001 Z.z. sa mení a dopĺňa takto:

1.	V § 142 ods. 1 v tretej vete za bodkočiarkou sa za slová „prihliadne pritom na to, že by sa vec mohla účelne využiť“ vkladajú slová:

„ a na násilné správanie sa podielového spoluvlastníka voči ostatným spoluvlastníkom .“

2.	V § 146 sa doterajšie znenie označuje odsekom 1 a dopĺňa odsekom 2 v tomto znení:

„2/ Ak sa v prípade fyzického alebo psychického násilia, alebo hrozby násilím vo vzťahu k manželovi alebo k  blízkej osobe, ktorá býva v spoločnom byte, stalo ďalšie spolužitie neznesiteľným, môže súd na návrh jedného z manželov obmedziť užívacie právo druhého manžela  k domu alebo bytu patriacemu do bezpodielového spoluvlastníctva,  prípadne ho z jeho užívania úplne vylúčiť.“

3. Za § 704 sa vkladá § 704 a v tomto znení:

                                                                     „ § 704 a

      Ak sa v prípade fyzického alebo psychického násilia, alebo hrozby násilím vo vzťahu
k manželovi alebo rozvedenému manželovi ako spoločnému užívateľovi bytu a k blízkej osobe, ktorá v spoločnom byte býva, stalo ďalšie spolužitie neznesiteľným, môže súd na návrh jedného z manželov alebo rozvedených manželov obmedziť užívacie právo druhého z nich, prípadne ho z jeho užívania úplne vylúčiť.“ 

4. § 712a  odsek 8 znie:

     „8/  Ak ide o prípady podľa § 705 ods. 1 a 2 druhej vety, môže súd, ak sú na to dôvody osobitného zreteľa rozhodnúť, že rozvedený manžel má právo len na náhradné ubytovanie alebo prístrešie., ak sa za trvania manželstva alebo po rozvode manželstva voči druhému manželovi alebo blízkym osobám, ktoré v spoločnom byte bývajú, dopúšťal alebo dopúšťa fyzického alebo psychického násilia alebo hrozby násilím, súd rozhodne, že mu bytová náhrada nepatrí.“ 

                                                        Čl. II
     
                                         Prechodné ustanovenia

Ustanovenia tohto zákona sa vzťahujú aj na konania začaté pred účinnosťou tohto zákona.

                                                     Čl. III

Tento zákon nadobúda účinnosť dňa .........................2002.